b'\n_START_ARTICLE_\nSomalio globojamoji teritorija\n_START_SECTION_\nRaida\n_START_PARAGRAPH_\nIki 1941\xc2\xa0m. \xc5\xa1ias teritorijas vald\xc4\x97 Italijos karalyst\xc4\x97, kurias administravo kaip Italijos Somal\xc4\xaf. 1941 m. j\xc4\xaf u\xc5\xbe\xc4\x97m\xc4\x97 Brit\xc5\xb3 imperijos armija, kuri \xc4\x8dia administravo iki 1949 m. pabaigos. Tik 1949 m. i\xc5\xa1 \xc5\xa1ios teritorijos suformuota Jungtini\xc5\xb3 Taut\xc5\xb3 globojamoji teritorija, kurios kontrol\xc4\x97 v\xc4\x97l atiduota Italijai._NEWLINE_Globojamoji teritorija gavo did\xc5\xbeiul\xc4\x99 ekonomin\xc4\x99 param\xc4\x85 i\xc5\xa1 Jungtini\xc5\xb3 Taut\xc5\xb3, o \xc5\xa1alyje k\xc5\xabr\xc4\x97 patyr\xc4\x99 ital\xc5\xb3 kilm\xc4\x97s ekspertai. Tai laikoma sklandaus \xc5\xa1alies vystymosi ir ekonominio bei kult\xc5\xabrinio klest\xc4\x97jimo laikotarpiu. Teritorijos administraciniame centre Mogadi\xc5\xa1e prad\xc4\x97tos kurti auk\xc5\xa1tojo mokslo institucijos, tur\xc4\x97jusios ugdyti vietinius specialistus teis\xc4\x97s, ekonomikos, politikos, kit\xc5\xb3 socialini\xc5\xb3 moksl\xc5\xb3 srityse. Ital\xc5\xb3 kalba buvo oficiali kalba._NEWLINE_1960 m. gegu\xc5\xbe\xc4\x97s m\xc4\x97n. Brit\xc5\xb3 kontroliuota somali\xc5\xb3 dalis (Brit\xc5\xb3 Somalilendas) paskelb\xc4\x97 nepriklausomyb\xc4\x99 kaip Somalio valstyb\xc4\x97. T\xc5\xb3 pa\xc4\x8di\xc5\xb3 met\xc5\xb3 liepos 1 d. nepriklausomyb\xc4\x97 suteikta ir Somalio globojamajai teritorijai, j\xc4\x85 sujungiant su Somalio valstybe. Taip suformuota nepriklausoma Somalio Respublika.'